Október 31.

Névnapok: Farkas + Cseke, Csekő, Fajsz, Kristóf, Krisztofer, Kurd, Roderik, Rodrigó, Vulfia

Események 
 1471 – Hunyadi Mátyás elzálogosítja Sopron városát  III. Frigyes német-római császárnak. 
 1517 – Luther Márton Wittenbergben kihirdeti a búcsúcédulával kapcsolatos visszaélésekkel szemben írott 95 tételét; ez a nap a reformáció napja.
 1530 – I. Ferdinánd osztrák főherceg hadserege, Wilhelm von Roggendorf gróf parancsnoksága alatt megkezdi a Szapolyai János magyar király által védett Buda várának ostromát, miután sikerült bevenniük Esztergomot, Visegrádot és Vácot. Budavár ostroma sikertelenül végződik.
 1599 – Báthory András erdélyi fejedelmet Csíkszentdomokos határában egy székely lófő (Balázs „Ördög” Mihály)  kegyetlen módon meggyilkolja.
 1685 – A császári-királyi katonaság elfoglalja Sárospatak várát.
 1784 – Erdélyben kirobban a Horea és Cloşca által vezetett magyarellenes oláh felkelés, a század legnagyobb parasztfelkelése.
 1793 – Huszonegy girondista képviselő kivégeztetésével a jakobinusok kizárják a girondistákat a politikai életből.
 1815 – Sir Humphry Davy feltalálja a róla elnevezett lámpát.
 1864 – Nevada lesz az USA 36. állama.
 1902 – Befejeződik az első távírókábel lefektetése a Csendes-óceánon keresztül.
 1908 – Befejeződik a negyedik újkori Nyári Olimpia Londonban.
 1916 – Első világháború: A kilencedik isonzói csata kezdete. Az olasz hadsereg támadása az osztrák–magyar haderő vonalait két kilométerrel hátranyomja.
 1918 – Első világháború: Olaszország és az Osztrák–Magyar Monarchia fegyverszüneti szerződést kötnek Padovában.
 1918 – Első világháború: I. Károly császár utasítására az Osztrák–Magyar Monarchia adriai hadiflottáját átadják a zágrábi Délszláv Nemzeti Tanács képviselőinek, a dunai flottát pedig a magyar kormánynak. Az adriai flotta átadásáról szóló megállapodást Horthy Miklós altengernagy, flottaparancsnok írja alá Pólában, a Viribus Unitis csatahajó fedélzetén.
 1918 – Budapesten kitör az őszirózsás forradalom, Károlyi Mihály kormányt alakít. Tisza István miniszterelnököt lakásában magyar egyenruhás katonák keresik fel és agyonlövik.
 1922 – Menetelés Rómába (Marcia su Roma) Benito Mussolini államcsínye.
 1925 – Reza kán perzsa sahhá kiáltatja ki magát.
 1941 – Német tengeralattjáró (U-552) Izland partjainál elsüllyeszti a Reuben James amerikai rombolót, miután az többször megtámadta.
 1941 – Befejezik a Rushmore-hegyi (USA) nemzeti emlékművet. A szoboregyüttes George Washington, Thomas Jefferson, Abraham Lincoln és Theodore Roosevelt amerikai elnökök képmását ábrázolja.
 1944 – A brit és amerikai légierő támadást intéz Bánréve vasútállomása ellen.
 1952 – Az első hidrogénbomba felrobbantása a Marshall-szigeteken.
1953 – A magyarországi internálótáborokat (köztük a kistarcsait is) felszámolják.
 1954 – Elkezdődik az algériai forradalom Franciaország ellen.
 1956 – Angolok és franciák bombázzák Egyiptomot a Szuezi-csatorna visszafoglalásakor.
 1956 – Magyarországon megalakult a Forradalmi Karhatalmi Parancsnokság. Nagy Imre október 30-i bejelentése nyomán a gyorsan szaporodó pártok felhívást tesznek közzé. Mindszenty József kiszabadul, Budapestre jön, és bekapcsolódik a közéletbe.
 1959 – A Moszkvában tartózkodó Lee Harvey Oswald bejelenti, hogy sohasem kíván visszatérni az Egyesült Államokba. (Később visszatér és a Warren-bizottság hivatalos jelentése szerint magányos merénylőként meggyilkolja John Fitzgerald Kennedy elnököt.)
 1961 – A Szovjetunió Kommunista Pártja Központi Bizottságának döntése alapján Sztálin holttestét eltávolítják a Lenin-mauzóleumból.
 1968 – Lyndon B. Johnson amerikai elnök leállítja Észak-Vietnám bombázását.
 1971 – Az IRA bombát robbant Londonban a Postahivatal épületének tetején.
 1984 – Egy Puerto Ricó-i tankhajó San Francisco előtt elsüllyed. 2 millió gallon kőolaj ömlik a tengerbe. Ez az első dokumentált legnagyobb olajszennyezés a világon.
 1990 – Magyarországon az Alkotmánybíróság eltörli a halálbüntetést (AB: 23/1990, X. 31).
 1992 – A római katolikus egyház 359 év után rehabilitálja Galileo Galileit.
 1994 – Az első orosz geoszinkron meteorológia műhold, az Elektro–1 pályára állítása.
 1999 – A római katolikus és az evangélikus egyház vezetői Augsburgban közös nyilatkozatot írnak alá a megigazulásról, azzal a céllal, hogy véget vessenek az évszázados hitvitának.
 2008 – Satoshi Nakamoto közzéteszi a Bitcoin alapelveit leíró dokumentumot.

Sportesemények 
Formula–1
 1999 –  japán nagydíj, Suzuka - Győztes: Mika Häkkinen (McLaren Mercedes)
Sakk
 2000 – Garri Kimovics Kaszparov - Vlagyimir Boriszovics Kramnyik sakkjátszma eredménye 6:8

Születések 

 1620 – John Evelyn angol író († 1706)
 1632 – Jan Vermeer holland festőművész († 1675)
 1795 – John Keats angol költő († 1821)
 1815 – Karl Theodor Wilhelm Weierstrass német matematikus († 1897)
 1835 – Adolf Ritter von Baeyer német kémikus, Nobel-díjas (1905)
 1851 – Ilosvay Lajos magyar kémikus († 1936)
 1860 – Andrew Volstead amerikai politikus († 1947)
 1865 – Feleky Sándor magyar orvos, költő († 1940)
 1887 – Csang Kaj-sek kínai politikus, katonatiszt, a Kuomintang parancsnoka († 1975)
 1890 – Gömöri Jenő Tamás magyar író, újságíró († 1967)
 1892 – Pünkösti Andor magyar színikritikus, rendező, színházigazgató († 1944)
 1901 – Dallos Sándor József Attila-díjas magyar író († 1964)
 1902 – Wald Ábrahám magyar születésű amerikai matematikus († 1950)
 1903 – Bartókné Pásztory Ditta zongoraművész, Bartók Béla zeneszerző felesége († 1982)
 1904 – Kulin Sándor magyar agrármérnök, egyetemi tanár († 1994)
 1912 – Szentágothai János orvos, anatómus, egyetemi tanár, az MTA tagja († 1994)
 1915 – Fekete Alajos magyar színész († 2005)
 1921 – Bor Ambrus (er. Lukács János) magyar író, műfordító, publicista († 1995)
 1921 – Szendi József magyar katolikus főpap, 1983 és 1993 között veszprémi püspök, majd 1997-ig érsek († 2017)
 1922 – Hegedüs András szociológus, politikus, miniszterelnök († 1999)
 1922 – Norodom Szihanuk herceg, 1941–55 és 1993–2004 között Kambodzsa uralkodója király, később Kambodzsa elnöke († 2012)
 1922 – Barbara Bel Geddes amerikai színésznő († 2005)
 1927 – Galsai Pongrác magyar író, szerkesztő († 1988)
 1929 – Bud Spencer olasz filmrendező, színész, úszó, vízilabdázó († 2016)
 1930 – Csikai Gyula magyar fizikus, az MTA tagja († 2021)
 1937 – Manfred Mohr német autóversenyző
 1941 – Derek Bell (Derek Reginald Bell) brit autóversenyző
 1946 – Stephen Rea (sz. Graham Rea) ír színész
 1949 – Ábrahám Irén vajdasági magyar színésznő
 1951 – Hidvégi Miklós magyar színész, rendező
 1952 – Jane Wymark angol színésznő
 1956 – Antal Olga magyar színésznő
 1959 – Neal Stephenson amerikai író
 1964 – Marco van Basten holland labdarúgó
 1965 – László Zsolt Jászai Mari-díjas magyar színész.
 1974 – Virasztó Tamás magyar mérnök
 1975 – Mészáros Máté Jászai Mari-díjas magyar színész
 1980 – Eddie Kaye Thomas amerikai színész
 1981 – Danny Blue mentalista
 1981 – Frank Iero a My Chemical Romance ritmusgitárosa
 1982 – Justin Chatwin kanadai származású amerikai színész
 1982 – Kunhalmi Ágnes magyar politikus
 1988 – Sébastien Buemi (Sébastien Olivier Buemi) svájci autóversenyző
 1995 – Lukács Viktória magyar kézilabdázó
 1997 – Marcus Rashford angol labdarúgó
 2000 – Manuel Martos ifjúsági olimpiai bronzérmes spanyol úszó

Halálozások 
 1599 – Báthory András erdélyi fejedelem (* 1566)
 1806 – Kitagava Utamaro japán fametszőmester (* 1753 körül)
 1847 – Nemeskéri Kis Pál pedagógus, római katolikus pap, az MTA tagja (* 1793)
 1867 – William Parsons angol csillagász (* 1800)
 1870 – Mosonyi Mihály magyar zeneszerző, pedagógus (* 1815)
 1884 – Marie Bashkirtseff orosz származású francia festőnő, szobrász és írónő (* 1858)
 1885 – Báró Apor Károly királyi táblai elnök (* 1815)
 1893 – Akin Károly fizikus, az MTA levelező tagja (* 1830)
 1916 – Charles Taze Russell amerikai lelkész, evangéliumhirdető, a Jehova tanúi egyház alapítója (* 1852)
 1918 – Gróf Tisza István politikus, magyar miniszterelnök (* 1861)
 1925 – Mihail Vasziljevics Frunze tábornok (mozgalmi neve Arszenyij Trifonics), bolsevik forradalmár, a szovjet Vörös Hadsereg parancsnoka (* 1885)
 1926 – Harry Houdini (eredetileg Weisz Erik) magyar származású bűvész, szabadulóművész (* 1874)–
 1927 – Feketeházy János magyar hídépítő mérnök (* 1842)
 1930 – Szabolcska Mihály magyar költő, az MTA tagja (* 1861)
 1943 – Max Reinhardt (er. Max Goldmann) osztrák színész, rendező (* 1873)
 1952 – Csizmadia András magyar gazdálkodó, kisbirtokos, országgyűlési képviselő (* 1872)
 1970 – Szabó Pál magyar író, politikus (* 1893)
 1971 – Gerhard von Rad német protestáns teológus (* 1901)
 1975 – Joseph Calleia máltai születésű amerikai színész (* 1897)
 1983 – Csaba József (er. Walzel József) ornitológus, nyelvész, néprajzkutató (* 1903)

 1983 – George Halas, a Chicago Bears alapítója, amerikaifutball-vezető (* 1895)
 1984 – Indira Gandhi indiai politikus, miniszterelnök-asszony, meggyilkolták (* 1917)
 1988 – Bakos Géza magyar zeneszerző (* 1911)
 1991 – Joseph Papp magyar származású Broadway-producer (* 1921)
 1993 – Federico Fellini olasz filmrendező, forgatókönyvíró (* 1920)
 1993 – River Phoenix amerikai színész (* 1970)
 2002 – Raf Vallone olasz színész, filmszínész (* 1916)
 2011 – Albert Flórián az egyetlen magyar aranylabdás válogatott labdarúgó (* 1941)
 2017 – Kukely Júlia Liszt Ferenc-díjas magyar opera-énekesnő, szoprán (* 1953)
 2020 – Sean Connery Oscar-díjas skót színész (* 1930)

Nemzeti ünnepek, emléknapok, világnapok 
 A reformáció napja számos országban
 New York’s Village Halloween Felvonulás
 Számos országban ezen a napon ünneplik az angolszász eredetű halloweent
 Ekkor ünneplik a Samhaint, a kelta újévet

Jegyzetek 

Október napjai